b'\n_START_ARTICLE_\nDid\xc5\xbeioji tarybin\xc4\x97 enciklopedija\n_START_SECTION_\nPirmasis leidimas\n_START_PARAGRAPH_\nPirmasis leidimas buvo i\xc5\xa1leistas TSRS CK Prezidiumo 1925 m. \xc4\xafsaku (Maskvoje)._NEWLINE_\xc4\xae\xc5\xbeanginiame leidimo \xc5\xbeodyje buvo ra\xc5\xa1oma: \xc2\xabD\xc4\x97mesio centre \xe2\x80\x93 TSRS, m\xc5\xabs\xc5\xb3 \xc5\xabkio statyba ir m\xc5\xabs\xc5\xb3 valstybingumo, taip pat tarptautinis revoliucinis jud\xc4\x97jimas\xc2\xbb._NEWLINE_Leidykla \xe2\x80\x93 "Tarybin\xc4\x97 enciklopedija" (\xc2\xab\xd0\xa1\xd0\xbe\xd0\xb2\xd0\xb5\xd1\x82\xd1\x81\xd0\xba\xd0\xb0\xd1\x8f \xd1\x8d\xd0\xbd\xd1\x86\xd0\xb8\xd0\xba\xd0\xbb\xd0\xbe\xd0\xbf\xd0\xb5\xd0\xb4\xd0\xb8\xd1\x8f\xc2\xbb). Vyriausiasis redaktorius \xe2\x80\x93 akademikas Oto \xc5\xa0mitas. Tira\xc5\xbeas buvo apie 50\xe2\x80\x9380 t\xc5\xabkst. egzempliori\xc5\xb3._NEWLINE_Pirmojo leidimo Did\xc5\xbeiosios tarybin\xc4\x97s enciklopedijos apimtis \xe2\x80\x93 65 t\xc5\xabkst. straipsni\xc5\xb3, 12 t\xc5\xabkst. iliustracij\xc5\xb3, daugiau kaip 1 t\xc5\xabkst. \xc5\xbeem\xc4\x97lapi\xc5\xb3, apie 4,4 t\xc5\xabkst. lap\xc5\xb3 teksto. Kiekvieno pirmojo leidimo tome yra apie 8-10 spalvot\xc5\xb3 geografini\xc5\xb3 \xc5\xbeem\xc4\x97lapi\xc5\xb3 ir iki 20 iliustracij\xc5\xb3 atskiruose lapuose. Tekstai iliustruoti \xc5\xbeem\xc4\x97lapiais, diagramomis, techniniais pie\xc5\xa1iniais. Didel\xc4\x97 dalis iliustracij\xc5\xb3 yra med\xc5\xbeio gravi\xc5\xabros._NEWLINE_Pirmuoju leidimu buvo i\xc5\xa1leisti 65 tomai ir vienas papildomas, skirtas TSRS._NEWLINE_Tematin\xc4\x97 strukt\xc5\xabra atitiko laiko reikalavimus \xe2\x80\x93 gausu straipsni\xc5\xb3 i\xc5\xa1 ekonomikos, politikos ir tarybin\xc4\x97s praktikos.\n_START_SECTION_\nTre\xc4\x8diasis leidimas\n_START_PARAGRAPH_\nTre\xc4\x8diojo leidimo vyriausiuoju redaktoriumi buvo 1964 m. Nobelio fizikos premijos laureatas Aleksandras Prochorovas. Leidim\xc4\x85 sudar\xc4\x97 30 tom\xc5\xb3 ir vienas papildomas. 24 tomas sudarytas i\xc5\xa1 dviej\xc5\xb3 knyg\xc5\xb3, antra knyga skirta TSRS.'